**invitaţie de dragoste**

*Adrian CREȚU*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

hai pe la mine deseară -

nu te-am mai văzut de mult

adu toate spaimele şi îngrijorările tale -

voi râde cu poftă de ele mai încolo

invită-ţi şi demonii la mine

ca să mă distreze cu cele mai mari laşităţi ale tale

vino şi cu speranţele tale de viitor

ca să ţi le ucid una câte una

şi-apoi să plângem împreună după ele

îndelung

îndrăgosteşte-te nebuneşte de mine

şi-ţi promit că mă vei părăsi furioasă şi dezgustată

la următoarea lună plină

adu şi câteva întrebări despre viaţă şi moarte

pe care o să le discutăm amândoi

după ce ne futem

şi apoi să le ignorăm răspunsurile înţelepte

mai ales, nu uita să cumperi nişte vodcă pe drum -

o s-o amestec cu suc de portocale

ca să mă îmbăt porceşte când o să mă satur de tine

şi de reproşurile tale